CELEX: 62015TN0152
Language: sk
Date: 2015-03-31 00:00:00
Title: Vec T-152/15 P: Odvolanie podané 31. marca 2015: Európska komisia proti rozsudku Súdu pre verejnú službu z 22. januára 2015 v spojených veciach F-1/14 a F-48/14, Kakol/Komisia

8.6.2015   
            
            
               SK
            
            
               Úradný vestník Európskej únie
            
            
               C 190/21
            
         Odvolanie podané 31. marca 2015: Európska komisia proti rozsudku Súdu pre verejnú službu z 22. januára 2015 v spojených veciach F-1/14 a F-48/14, Kakol/Komisia
   (Vec T-152/15 P)
   (2015/C 190/24)
   Jazyk konania: francúzština
   
      Účastníci konania
   
   
      Odvolateľka: Európska komisia (v zastúpení: J. Currall a G. Gattinara, splnomocnení zástupcovia)
   
      Ďalší účastník konania: Danuta Kakol (Luxemburg, Luxembursko)
   
      Návrhy
   
   Odvolateľka navrhuje, aby Všeobecný súd:
   
               —
            
            
               zrušil rozsudok Súdu pre verejnú službu z 22. januára 2015 v spojených veciach F-1/14 a F-48/14, Kakol/Komisia,
            
         
               —
            
            
               vrátil vec F-48/14 na konanie Súdu pre verejnú službu, lebo žalobkyňa vzala späť svoju žalobu vo veci F-1/14,
            
         
               —
            
            
               o trovách konania rozhodol neskôr.
            
         
      Odvolacie dôvody a hlavné tvrdenia
   
   Na podporu svojho odvolania uvádza odvolateľka tri odvolacie dôvody.
   
               1.
            
            
               Prvý odvolací dôvod je založený na nesprávnom právnom posúdení, lebo Súd pre verejnú službu (ďalej len „SVS“) sa vzhľadom na „podobné“ podmienky účasti domnieval, že výberová komisia je povinná odôvodniť rozhodnutie nepripustiť uchádzača ku skúškam vo vzťahu k posúdeniu titulu toho istého uchádzača vykonanému inou výberovou komisiou iného výberového konania.
            
         
               2.
            
            
               Druhý odvolací dôvod je založený na porušení povinnosti odôvodnenia, lebo SVS uznal, že štátna príslušnosť uchádzačov bola podmienkou účasti, ktorá sa pripájala k ostatným podmienkam, ale ktorá napriek tomu nemala spôsobilosť rozlíšiť dve predmetné oznámenia o výberovom konaní.
            
         
               3.
            
            
               Tretí odvolací dôvod je založený na skreslení podstatných dokumentov spisu, lebo SVS rozhodol, že výberová komisia nevysvetlila, prečo sa jej rozhodnutie odlišovalo od rozhodnutia predchádzajúcej výberovej komisie, hoci Komisia toto odôvodnenie jasne doplnila, tak vo svojich písomných podaniach, ako aj počas ústneho pojednávania.